DEL I – OPIS POŠILJKE

Rubrika Opis

I.1 Pošiljatelj/izvoznik

Navedite trgovinsko organizacijo, ki odpremlja pošiljko (v tretji državi).

I.2 Referenca SVVD

To je edinstvena črkovno-številčna koda, dodeljena v sistemu TRACES (ponovljeno v rubrikah II.2 in III.2).

I.3 Lokalna referenca

Navedite edinstveno črkovno-številčno kodo, ki jo je dodelil pristojni organ.

I.4 Mejna kontrolna točka

Izberite ime mejne kontrolne točke (MKT).

I.5 Koda mejne kontrolne točke

To je edinstvena črkovno-številčna koda, dodeljena MKT v sistemu TRACES (objavljena v Uradnem listu).

I.6 Prejemnik/uvoznik

Navedite naslov osebe ali trgovinske organizacije, navedene na spričevalu tretje države. Vsi ti podatki so obvezni.

I.7 Namembni kraj

Kraj, kamor se živali prepeljejo za končno raztovarjanje (razen kontrolnih točk) in se gojijo v skladu s trenutnimi pravili. Navedite ime, državo, naslov in poštno številko. Namembni kraj je lahko isti kot kraj prejemnika.

I.8 Izvajalec dejavnosti, odgovoren za tovor

To je oseba (tudi njen zastopnik ali deklarant), ki je odgovorna za pošiljko ob njeni predložitvi mejni kontrolni točki in ki v imenu uvoznika ustrezno deklarira pristojnim organom: navedite ime in naslov. Ta oseba mora uradno obvestiti MKT v skladu s členom 3(1)(a) Direktive 91/496/EGS. Oseba, odgovorna za tovor, in prejemnik sta lahko ista oseba.

I.9 Spremni dokumenti

Številka: navedite edinstveno uradno številko spričevala. Datum izdaje: to je datum, ko je uradni veterinar ali pristojni organ podpisal spričevalo/dokument. Spremni dokumenti: to večinoma zadeva nekatere vrste konj (potni list za konje), zootehnične dokumente in dovoljenja CITES. Referenca trgovinskega dokumenta: številka letalskega tovornega lista, številka ladijske nakladnice ali komercialna številka vlaka ali cestnega prevoznega sredstva.

I.10 Predhodno obveščanje

Navedite predvideni datum in čas prispetja pošiljk na MKT. Uvozniki ali njihovi zastopniki morajo (v skladu s členom 3(1)(a) Direktive 91/496/EGS) en delovni dan pred predvidenim prihodom živali obvestiti veterinarsko osebje na MKT z navedbo števila, vrste in predvidenega časa prihoda živali.

I.11 Država porekla

To pomeni državo, v kateri so živali preživele zahtevano obdobje (tri mesece v primeru goveda, prašičev, ovc, koz in enoprstih kopitarjev, namenjenih za zakol; plemenskih, proizvodnih ali registriranih enoprstih kopitarjev in perutnine; šest mesecev v primeru plemenskega in proizvodnega goveda ter plemenskih in proizvodnih prašičev; plemenskih, proizvodnih ali pitovnih ovc in koz). Za konje, ki ponovno vstopajo, to pomeni državo, iz katere so bili nazadnje odpremljeni.

I.12 Regija izvora

Regija, v kateri so živali preživele isto obdobje, kot je navedeno za državo: to je obvezno samo za tiste države, ki so razdeljene na regije in iz katerih je uvoz dovoljen samo z enega ali več delov zadevne države. Regionalne oznake so navedene v ustreznih pravilih.

I.13 Prevozno sredstvo

Navedite podatke o prevoznem sredstvu prevoza do MKT: način prevoza (po zraku, morju, železnici, cesti). Identifikacija prevoznega sredstva: za prevoz po zraku številka leta; za prevoz po morju ime plovila; za prevoz po železnici številka vlaka in vagona, za prevoz po cesti pa registrska številka cestnega prevoznega sredstva in številka priklopnika, kadar se ta uporablja.

I.14 Ni relevantno

I.15 Obrat izvora

Ta rubrika se lahko uporabi za navedbo imena in naslova (ulica, mesto in regija/pokrajina/zvezna država, kot je ustrezno), države in oznake države ISO, v kateri je obrat izvora. Kadar je to ustrezno, navedite registracijsko številko ali številko odobritve.

I.16 Ni relevantno

I.17 Številka zabojnika/številka zalivke

Navedite vse identifikacijske številke zalivk in zabojnikov, kadar je to ustrezno. Za uradni žig navedite številko uradnega žiga, kakor je navedena v uradnem spričevalu, in označite „uradni žig“ ali navedite kakršen koli drug žig, kot je navedeno v spremnih dokumentih.

I.18 S spričevalom za

Navedite informacije iz spričevala v skladu z določenimi pravili. „Organ, odobren v skladu z Direktivo 92/65/EGS“ pomeni uradno priznan organ, inštitut ali središče. „Karantena“ se nanaša na Uredbo (EU) št. 139/2013 (1) za nekatere ptice in Direktivo 92/65/ES za ptice, mačke in pse. „Ponovna nasaditev“ se uporablja za mehkužce. „Drugo“ se uporablja za namene, ki niso navedeni drugje v tej razvrstitvi.

I.19 Ni relevantno

I.20 Za prenos

Uporabite to rubriko v skladu s členom 4(3) Direktive 91/496/EGS, kadar pošiljka ni namenjena uvozu na tej MKT in živali nadaljujejo pot po morju ali zraku na istem plovilu ali na istem letalu do druge MKT za uvoz v Evropsko unijo ali Evropsko unijo ali Evropski gospodarski prostor. Navedite dodeljeno številko enote TRACES – glej rubriko I.5. Ta rubrika se lahko uporabi tudi, kadar živali prispejo v EU/EGP iz tretje države na poti v drugo tretjo državo na krovu istega letala ali morskega plovila.

I.21 Ni relevantno

I.22 Za tranzit do

To pomeni tranzit živali iz tretje države prek EU/EGP v drugo tretjo državo v skladu s členom 9 Direktive 91/496/EGS. Navedite oznako ISO namembne tretje države. MKT izstopa: ime MKT, na kateri naj bi živali zapustile EU.

I.23 Za notranji trg

Označite to okence, kadar so pošiljke namenjene dajanju na trg Unije.

I.24 Ni relevantno

I.25 Za ponovni vstop

Ponovni vstop se uporablja le za registrirane konje za dirke, tekmovanja in kulturne prireditve po začasnem izvozu (Uredba (EU) 2018/659 (2)).

I.26 Za začasni sprejem

Začasni sprejem se uporablja le za registrirane konje. Navedite mesto in datum izstopa (ta mora biti prej kot 90 dni po sprejemu).

I.27 Prevozno sredstvo po MKT

Navedite način prevoza, uporabljenega po tem, ko je pošiljka prečkala MKT, in podrobne informacije (glej navodila v rubriki I.13). „Drugo“ pomeni načine prevoza, ki niso zajeti v Uredbi (ES) št. 1/2005 (3), ki ureja dobrobit žival med prevozom.

I.28 Prevoznik

V skladu s pravili o dobrobiti živali navedite številko odobritve prevoznika in v primeru letalskega prevoza zagotovite, da je družba članica IATA.

I.29 Datum odhoda

Ta rubrika se lahko uporabi za navedbo predvidenega datuma in časa odhoda z mejne kontrolne točke.

I.30 Dnevnik vožnje

Navedite, kadar načrt poti spremlja živali v skladu z zahtevami iz Uredbe (ES) št. 1/2005.

I.31 Opis pošiljke

Vrsta: navedite vrsto živali z njenim splošnim imenom in pasmo, kadar je to ustrezno. Za nedomače živali (zlasti tiste za živalske vrtove, razstave ali raziskovalne inštitute) navedite znanstveno ime.

I.32 Skupno število pakiranj

Navedite število škatel, kletk ali boksov, v katerih se živali prevažajo.

I.33 Skupna količina

Navedite število ali težo v kilogramih, kakor je navedena v veterinarskem spričevalu ali drugih dokumentih.

I.34 Skupna neto teža/skupna bruto teža (v kg)

Ta rubrika se lahko uporabi za: navedbo skupne neto teže (tj. mase samih živali brez neposrednih zabojnikov ali kakršnega koli pakiranja); navedbo skupne bruto teže (tj. skupne mase živali, neposrednih zabojnikov in celotnega pakiranja, vendar brez zabojnikov za prevoz in druge prevozne opreme).

I.35 Deklaracija

Podpisani(-a), odgovoren(-na) za zgoraj opisani tovor, potrjujem, da so po mojem najboljšem vedenju in prepričanju navedbe iz dela I tega dokumenta resnične in popolne, ter soglašam, da bom izpolnil(-a) pravne zahteve iz Direktive 91/496/EGS, vključno s plačilom veterinarskih pregledov, ponovne odpreme pošiljk, karantene ali izolacije živali ali stroškov evtanazije in odstranitve, če bo potrebno. Podpisnik s tem obvezuje tudi, da bo sprejel pošiljke v tranzitu, ki jim bo zavrnjen vstop v tretjo državo.